text: Blog | ALFI Biocons
  [acceptance* acceptance-473] Accepto la política de privacitat
  CASA CONFORTABLE AMB BAIX CONSUM ENERGÈTIC
  Publicat el 16/06/2020 a les 09:25.
  Us convidem a visitar una casa bioclimàtica passiva amb confort tèrmic sense màquines, aïllants naturals, integració paisatgística, recuperació d'aigües pluvials i piscina ecològica.
  Es tracta d'un habitatge molt eficient energèticament gràcies al seus aïllaments tèrmics constituïts per façanes de bloc lleuger de formigó cel·lular, revestit amb planxes d'aglomerat de suro natural, que queda vist, conferint al conjunt una arquitectura singular i integrada en el paisatge.
  L'edifici disposa d'un sistema d'aprofitament d'energia solar de forma què es transmesa a l'interior per donar confort tèrmic a l'hivern, de forma passiva, sense necessitat d'un sistema elèctric. Per a l'estiu disposa d'unes obertures dissenyades per ventilar i de protecció solar vegetal amb arbres de fulla caduca. Són 3 murs Trombe de BTC, blocs de terra comprimida.
  El BTC té una amb gran capacitat de regular la calor acumulada i la humitat ambiental, i com la resta de la façana de bloc lleuger i suro, pintat amb pintures de calç a l'interior, és transpirable, com la nostra pell o un teixit natural; la nostra llar és la nostra tercera pell. Aquests materials sintonitzen amb la nostra naturalesa biològica: són materials biocompatibles.
  El conjunt disposa d'un sistema de recuperació d'aigües pluvials i d'una piscina natural amb sistema de fitodepuració mitjançant plantes i filtres que permeten obtenir una aigua cristal·lina i potable sense addició de sals de clor, ni clorurs.
  Etiquetes: aïllament de suro, bioclimatisme, bioconstrucció, bloc ytong, BTC, casa bioclimàtica, casa ecològica, casa passiva, mur trombe, piscina natural
  WELL: el distintiu dels edificis saludables.
  Publicat el 08/06/2019 a les 11:22.
  Diferents estudis indiquen que, d'acord amb els hàbits actuals de les societats occidentals, ens passarem entre el 80 % i el 90 % de la nostra vida en espais tancats: casa, feina, bars, tren, cotxe, etc. És per això que, en els espais on haguem de romandre més temps, la llar, les escoles i el lloc de treball, siguin espais confortables i amb una bona qualitat de l'aire per garantir el benestar i la salut de les persones.
  La bioconstrucció, o biologia de l'hàbitat, és la disciplina que, més enllà de la sostenibilitat i la ecologia, incorpora aquest vector salut en l'edificació.
  El WELL building standard és sistema de qualificació per mesurar l'impacte dels edificis en el benestar i la salut de les persones impulsat per l'@International WELL Building Institute. És doncs, un sistema objectiu que mesura i quantifica les millores que la bioconstrucció aporta un edifici i permet aportar dades per calcular el retorn de la inversió.
  La seva aplicació creix de forma potencial degut al compromís social i medioambiental que, cada vegada més, adopten les grans corporacions i organismes públics i privats per aportar valor afegit i incrementar la productivitat amb la millora de la qualitat de vida dels seus usuaris.
  És un distintiu enfocat a grans edificis públics i privats, però que els que creiem en la bioconstrucció des de els seus inicis, posem en valor donat que la seva rellevància marca tendència.
  Efectivament, un organisme de prestigi internacional avala que els paràmetres de la bioconstrucció són, i cal que siguin, els que han de marcar la construcció del futur, i per fi deixa enrere el que encara perdura en l'imaginari col.lectiu, que la bioconstrucció és cosa de quatre frikies que volen viure a la casa dels barrufets…!
  Si l'empresa adopta els criteris de la bioconstrucció en benefici dels seus empleats, no ho farem a casa per la nostra família…?
  Un any més presents a Biocultura!!!
  Publicat el 10/05/2019 a les 17:01.
  Hem tornat a Biocultura per promoure i difondre les virtuts de la bioconstrucció per garantir i preservar la salut en l'hàbitat.
  El nostre stand pretén ser una mostra de materials naturals, que per les seves propietats físiques, proporcionen confort i benestar en els espais interiors; són transpirables, regulen la humitat, i fins i tot, poden absorbir toxines i males olors, i que amb la deguda ventilació, ces garanteix la qualitat de l'aire interior.
  Si teniu previst invertir en casa vostre, veniu a visitar-nos i us ho explicarem personalment.
  El sector de la construcció ha de vetllar per la salut de les persones.
  Publicat el 19/10/2018 a les 16:30.
  Us adjuntem l'enllaç de l'entrevista que ens han fet per al monogràfic ARQUITECTURA, CONSTRUCCIÓ & DISSENY que ha sortit publicat avui a La Vanguardia, on expliquem els motius pels quals la bioconstrucció és l'opció de futur per garantir espais i hàbitats saludables.
  Vegeu l'article complet on line: https://www.lavanguardia.com/monograficos/arquitectura-construccion-y-diseno/el-sector-de-la-construccion-debe-velar-por-la-salud
  Vegeu l'article complet en .pdf: LV181019alfi_v01
  FORMACIÓ BLOWER DOOR TEST
  Publicat el 10/07/2018 a les 12:48.
  La formació continua és una constant en la nostra organització, i és imprescindible per abordar amb èxit els nous reptes que planteja l'edificació de present i futur i poder desenvolupar satisfactòriament els projectes més exigents dels nostres clients.
  És per això que hem organitzat per al nostre equip tècnic una jornada formativa específica sobre ESTANQUEÏTAT basat en el BLOWER DOOR TEST. Es tracta d'una jornada on s'exposaran els sistemes i tècniques per garantir l'estanqueïtat en edificis per aplicar a les obres que estem duent a terme actualment. Els resultats s'obtindran amb l'assaig, on es determinarà la taxa de permeabilitat i d'infiltració d'aire en l'edifici segons els criteris de la ATTMA Technical Standard L1 (2010) Dwellings.
  La jornada es realitzarà el proper divendres dia 13 de juliol a les nostres instal·lacions ubicades a ESPAIS CRUÏLLA, al carrer Vidriers 16 del Pol. Ind. La Cometa del Vendrell.
  La jornada formativa està oberta als professionals de la zona que hi estigueu interessats. Per a més informació, si us plau, poseu-vos en contacte amb nosaltres.
  ALFI biocons a Biocultura 2017
  Publicat el 25/04/2017 a les 23:43.
  ALFI biocons ens presentem a BIOCULTURA per oferir els nostres serveis a aquelles famílies i companyies que cerquin una empresa conscient en la necessitat de la qualitat de l'habitat domèstic i laboral.
  ALFI biocons estem formats en baubiologie per l'IBN, prestigiós institut alemany de referènica en aquesta disciplina. Tenim el coneixement i l'apliquem a la nostra tradició constructiva amb les tècniques propies de la bioconstrucció.
  Executem els seus projectes, assessorant i participant activament amb l'equip projectista per adaptar i assolir els objectius dels nostres clients.
  http://www.biocultura.org/expositor/58144/
  Si té previst fer obres, visiti´ns i informis sobre una altra manera de construir. Estem a l'stand núm. 26, a l'espai CASA SANA, a l'entrada del Palau Sant Jordi.